b'\n_START_ARTICLE_\nJerko Leko\n_START_SECTION_\nKlupska karijera\n_START_PARAGRAPH_\n2000. godine zapo\xc4\x8dinje njegova karijera u Dinamu s kojim je i danas emotivno vezan. Neko vrijeme u Maksimiru nisu znali s kakvi talentom raspola\xc5\xbeu i Jerko odlazi na posudbu u NK Sesvete. U Dinamo se vra\xc4\x87a kao potpun igra\xc4\x8d i u sezoni 2001./02. osvaja hrvatski Kup._NEWLINE_U finalu protiv Varteksa, Leko je postigao pogodak te je progla\xc5\xa1en za igra\xc4\x8da susreta. Dinamo je polako shvatio da ne\xc4\x87e mo\xc4\x87i zadr\xc5\xbeati Leku u svojim redovima i ve\xc4\x87 2002. godine kijevski Dinamo dovodi ga kao najskupljeg igra\xc4\x8da u povijesti kluba za 5.5m \xe2\x82\xac._NEWLINE_U prvoj sezoni ukrajinski Dinamo s Lekom osvaja duplu krunu. U velja\xc4\x8di 2006. godine Leko je izme\xc4\x91u brojnih opipljivih ponuda odabrao onu iz Kne\xc5\xbeevine. Trogodi\xc5\xa1nji ugovor s Monacom potpisao je svega tjedan dana uo\xc4\x8di po\xc4\x8detka SP-a u Njema\xc4\x8dkoj. U Monacu se ispo\xc4\x8detka nije dobro sna\xc5\xa1ao, ve\xc4\x87inom zara\xc4\x91uju\xc4\x87i hrpu \xc5\xbeutih kartona, da bi kasnije postao nezamijenjiv me\xc4\x91u po\xc4\x8detnih 11. Na 18. rujna 2010. Leko je potpisao 2-godi\xc5\xa1nji ugovor za turski klub Bucaspor._NEWLINE_U svibnju 2011. potpisao je dvogodi\xc5\xa1nji ugovor s Dinamom._NEWLINE_U kolovozu 2014. Jerko odlazi na posudbu u Lokomotivu._NEWLINE_U svibnju 2015. godine je Leko objavio kraj svoje igra\xc4\x8dke karijere. Nakon zavr\xc5\xa1ene igra\xc4\x8dke karijere Leko je i dalje ostao u nogometu. Poha\xc4\x91ao je nogometnu akademiju te bi trebao dobiti UEFA B licenciju. U 36. kolu 1. HNL je se Leko oprostio na Maksimiru protiv Dinama, klubu u kojem je i po\xc4\x8deo karijeru. U tom susretu je Dinamov vratar Eduardo u 27. minuti ispucao loptu u aut da bi Leko mogao izi\xc4\x87i iz igre. Dobio je pljesak i skandiranje publike, prije utakmice i darove Lokomotivina predsjednika Tina Doli\xc4\x8dkog i Dinamova Mirka Bari\xc5\xa1i\xc4\x87a.\n_START_SECTION_\nReprezentativna karijera\n_START_PARAGRAPH_\nLeko je s reprezentacijom nastupio na EP-u Portugalu, i to svega 22 minute. Iako nije uvr\xc5\xa1ten u Jozi\xc4\x87evu mom\xc4\x8dad za Japan i Koreju, igrao je u kvalifikacijama. Leko mo\xc5\xbee igrati sve pozicije u veznom redu, te na desnom boku mo\xc5\xbee biti alternacija Dariju Srni._NEWLINE_Debitirao je protiv Ma\xc4\x91arske sredinom 2002. godine, a na Svjetskom prvenstvu je odigrao dva susreta, ukupno 78 minuta.'